**ELŐTERJESZTÉS**

****

**BALATONMÁRIAFÜRDŐ KÖZSÉG**

**ÖNKORMÁNYZAT**

**KÉPVISELŐ-TESTÜLETÉNEK**

**2023. október 9-ei NYILVÁNOS ÜLÉSÉRE**

**TÁRGY:**

**IDŐSKORÚAK EGYSZERI TÁMOGATÁSA**

**ELŐADÓ:**

**GALÁCZ GYÖRGY**

**POLGÁRMESTER**

**Készült:** Balatonmáriafürdő Község Önkormányzati Képviselő-testületének 2023. október 9-ei nyilvános testületi ülésére

**Tárgy:** Időskorúak egyszeri támogatása

**Tisztelt Képviselő-testület!**

Az önkormányzat rendszeresen évi egy alkalommal jövedelemtől függetlenül támogatja az időskorú, nyugdíjas polgárait.

A korábbi rendeletben a képviselő-testület a Balatonmáriafürdő községben állandó lakóhellyel rendelkező, a tárgyév december 31. napjáig 62. életévüket betöltő időskorú személyeket részesítette támogatásban. A hatályos rendeletben 65. életévre emelt nyugdíjkorhatár elérését lépcsőzetes módszerrel határoztuk meg.

A támogatásról Balatonmáriafürdő Község Önkormányzat Képviselő-testületének ***a jóléti célú lakossági támogatásokról szóló 12/2021. (VII. 14.) önkormányzati rendelete*** rendelkezik:

**„4. Időskorúak egyszeri támogatása**

**4. § …**

3) **A képviselő-testület a Balatonmáriafürdő községben állandó lakóhellyel rendelkező, a tárgyév december 31. napjáig 64. életévüket betöltő és 64 évesnél idősebb időskorú személyeket a 2023. évben egy alkalommal pénzbeli támogatásban részesíti.**

(4) A képviselő-testület a Balatonmáriafürdő községben állandó lakóhellyel rendelkező, a tárgyév december 31. napjáig 65. életévüket betöltő és 65 évesnél idősebb időskorú személyeket a 2024. évtől kezdődően évente egy alkalommal pénzbeli támogatásban részesíti.

(5) Az (1) – [(4) bekezdés](https://or.njt.hu/eli/v01/397395/r/2021/12/2021-07-17#SZ4@BE4)ben foglalt támogatás kifizetésének feltétele, hogy **az adott év január 1-én és a kifizetés időpontjában az időskorú személy állandó lakóhellyel rendelkezzen Balatonmáriafürdőn.**

(6) A támogatásra jogosult személyekről szóló kimutatást a Balatonkeresztúri Közös Önkormányzati Hivatal népességnyilvántartója készíti el a népességnyilvántartó rendszerből történő lekérdezés útján.

(7) **Az adott évi pénzbeli támogatás összegéről a képviselő-testület adott év október hónapban dönt.**

(8) A támogatás folyósítása főszabályként lakossági bankszámlára való utalással történik; készpénzben csak a bankszámlával nem rendelkező jogosult részére fizethető ki a megállapított összeg.

(9) A polgármester legkésőbb **november 20. napjáig értesíti a támogatásra jogosult személyeket a támogatás összegéről**, és a bankszámlára történő utalás érdekében írásban nyilatkoztatja az érintetteket.

(10) A támogatás **legkésőbb a tárgyév december 20. napjáig kerül átutalásra a jogosult lakossági bankszámlájára, vagy vehető fel az önkormányzat házipénztárából.** A határidő elmulasztása jogvesztő.”

**A fentieknek megfelelően a Képviselő-testületnek október havi ülésen döntenie kell a pénzbeli támogatás összegéről.**

**A 2020. évet megelőzően időskorú lakosainak 3.000 Ft/fő támogatást nyújtott az Önkormányzat, továbbá adventi ünnepség keretében vacsorával és előadásokkal vendégelte meg.**

**A 2020. és 2021. években a járványra való tekintettel az adventi rendezvények elmaradtak, ezért ezekre az évekre a Képviselő-testület 5.000 Ft/fő támogatást állapított meg. 2022. évben a rendelet értelmében, valamint a Képviselő-testület döntése alapján a jogosultak továbbra is 5.000 Ft/fő támogatásban részesültek.**

**A 2022. évben 319 fő volt jogosult a támogatásra.**

**A népességnyilvántartás szerint – akik megfelelnek a fenti feltételeknek – az idei évben 301 fő jogosult a támogatásra, így 5.000 Ft/fő esetén összesen 1.505.000 Ft támogatási összeggel kell számolni. A 2023. évi költségvetésbe 1.150.000 Ft került beépítésre.**

**A tavalyi tényleges teljesítés 215 fő, azaz 1.075.000 Ft kifizetést volt, amit fedezett a költségvetésbe beépített összeg.**

Kérem a Tisztelt Képviselő-testületet, hogy a fentieknek megfelelően az idősek egyszeri támogatásának pénzbeli összegéről, valamint a „Idősek karácsonya” rendezvény megtartásáról dönteni szíveskedjen.

Balatonmáriafürdő, 2023. október 2.

Galácz György sk.

polgármester

**Határozati javaslat:**

**Balatonmáriafürdő Község Önkormányzat Képviselő-testületének**

**…/2023.(X...) határozata**

**az idősek 2023. évi egyszeri támogatásáról:**

Balatonmáriafürdő Község Önkormányzata a Balatonmáriafürdő községben az adott év január 1-én és a kifizetés időpontjábanállandó lakóhellyel rendelkező, a tárgyév december 31. napjáig 64. életévüket betöltő és 64 évesnél idősebb időskorú személyeket a 2023. évben egy alkalommal ……………….. Ft/fő pénzbeli támogatásban részesíti.

A Képviselő-testület felkéri a Polgármestert, hogy a jogosultakat legkésőbb 2023. november 20-ig értesítse a támogatás összegéről és a bankszámlára történő utalás érdekében írásban nyilatkoztassa az érintetteket. A támogatás legkésőbb a 2023. december 20. napjáig kerül átutalásra a jogosult lakossági bankszámlájára. A határidő elmulasztása jogvesztő.

A Képviselő-testület a 2023. évben „Idősek karácsonya” rendezvényt **szervez/nem szervez.**

**Határidő:** *támogatásra jogosultak értesítése legkésőbb 2023. november 20., támogatás kifizetése legkésőbb 2023. december 20.*

**Felelős:** Galácz György polgármester